નવસારી પાલિકાએ છેલ્લા કેટલાક દિવસોથી રસ્તા ઉપરના લારીગલ્લા કેબિનો દૂર કરવાની કામગીરી હાથ ધરી છે. આ ઝૂંબેશ અંતર્ગત છેલ્લા 15-20 દિવસમાં શહેરમાંથી 80થી વધુ લારીગલ્લા ઉંચકી લેવામાં આવ્યા છે. કેટલીક જગ્યાએ વધારાના શેડના દબાણો પણ દૂર કરાયા હતા. જોકે બુધવારે નગરપાલિકાએ રોડ ઉપર ગેરકાયદે ઠઠારી દેવાયેલી દુકાનોને નિશાન બનાવી હતી. નવસારી શહેરમાં ગણદેવી રોડની પૂર્વ બાજુનો મોટો વિસ્તાર છેલ્લા કેટલાક વર્ષોમાં ડેવલપ થયેલો છે.